alexandrainst/scandi-wiki huggingface dataset:
Johannes Georg Bednorz

Johannes Georg Bednorz (født 16. mai 1950 i Neuenkirchen i Nordrhein-Westfalen i Tyskland) er en tysk fysiker og nobelprisvinner. Bednorz mottok Nobelprisen i fysikk i 1987, sammen med Karl Alexander Müller, «for deres viktige gjennombrudd i oppdagelsen av superledning i keramiske materialer».

I 1968 startet Bednorz sine studier i mineralogi ved Universitetet i Münster. Etter å ha jobbet en stund ved IBMs lab i Zürich startet han på sin filosofiske doktorgrad ved ETH Zürich, veiledet av professor Heini Gränicher og Karl Alexander Müller (som var professor ved ETH Zürich i tillegg til å jobbe for IBM).

I 1982 flyttet han tilbake til IBMs lab i Zürich. Der deltok han i Müllers pågående forskning på superledning.

Referanser

Eksterne lenker 

Tyske fysikere
Mineraloger
Tyske nobelprisvinnere
Nobelprisvinnere (fysikk)
Personer fra Kreis Steinfurt
Fødsler i 1950
Grenada under Sommer-OL 2000

Grenada under Sommer-OL 2000. Tre sportsutøvere, to menn og en kvinne fra Grenada deltok i to sporter, friidrett og svømming under Sommer-OL 2000 i Sydney. Det var femte gangen Grenada deltok i et sommer-OL, de vant ikke noen medalje. Friidrettsutøveren Hazel-Ann Regis var landets flaggbærer under åpningsseremonien.

Medaljer

Eksterne lenker
 Resultater og profilside  på sports-reference.com

Nasjoner under Sommer-OL 2000
Grenada under de olympiske leker
Grenada under Sommer-OL 2004

Grenada under Sommer-OL 2004. Fem sportsutøvere, tre menn og to kvinner fra Grenada deltok i to sporter, friidrett og svømming under Sommer-OL 2004 i Athen. Det var sjette gangen Grenada deltok i et sommer-OL, de vant ikke noen medalje. Friidrettsutøveren Alleyne Francique var landets flaggbærer under åpningsseremonien.

Medaljer

Eksterne lenker
 Resultater og profilside  på sports-reference.com

Nasjoner under Sommer-OL 2004
Grenada under de olympiske leker
Trine Tangeraas

Trine Tangeraas (født 26. februar 1971 i Kristiansand) er en norsk tidligere fotballspiller. Hun spilte på Idrettslaget Sandviken og Fotballklubben Donn. Tangeraas spilte 19 kamper og skåret fire mål for Norge, og ble europamester i 1993 og tok bronse i sommer-OL 1996 i Atlanta. Tangeraas ble norgesmester i fotball i 1995 med Sandviken, etter at hun var med på å tape finalen med Donn i 1994.

Referanser

Eksterne lenker 
 
 Landslagsstatistikk på Fotball.no (pdf-fil)

Norske fotballspillere
Norske damelandslagsspillere i fotball
Europamestere i fotball
Olympiske bronsemedaljevinnere for Norge
Medaljevinnere under Sommer-OL 1996
Deltakere for Norge under Sommer-OL 1996
Fotballspillere under Sommer-OL 1996
Fotballspillere for IL Sandviken
Personer fra Kristiansand kommune
Olympiske medaljevinnere i fotball
Ilok

Ilok er den østligste by og kommune i Vukovar-Srijem fylke i Kroatia. Byen ligger på en høyde over Donau som her danner grensen mot Vojvodina i Serbia. Byen Ilok har 5 897 innbyggere og kommunen 8 351 (2001). I byen finnes et fransiskanerkloster og Ilok slott.

Byen er knyttet til byen Bačka Palanka i den serbiske provinsen Vojvodina med en bro over Donau.

Navn 
Byens navn på kroatisk er Ilok, tysk Illok, ungarsk Újlak og på tyrkisk Uyluk. Újlak betyr på ungarsk «nytt sted».

Befolkning 
Ifølge folketellingen i 2001 var befolkningen sammensatt av 76,94% kroater, 12,50% slovaker, 6,78% serbere og 1,17% ungarere.

Kommuneinndeling 
Kommunen omfatter i tillegg til Ilok by, landsbyene Bapska, Šarengrad, Radoš og Mohovo. Ilok har den største slaviske minoritet i Kroatia.

Historie
Ilok har en lang historie og det er gjort arkeologiske funn fra førhistorisk tid i byen. Romerne inntok byen på 100 og 200-tallet og oppførte en festning ved navn Cuccium. 

Mot slutten av 500-tallet slo slaverne (dagens kroater) seg ned i byen. Ilok lå kortvarig under det midlertidige bulgarske riket til ungarerne fikk kontroll over byen. 1365 ble byen forlent til Nikola Kont. 1526-1688 lå byen under osmanene. Fra 1566-1569 hadde Ilok 238 muslimske og 27 kristne hjem. I 1572 fantes det 386 muslimske og 18 kristne familier. I 1699 besto byen av 1160 hus og i byen fantes to moskeer.  

1697 forlente den østerrikske keiseren Leopold I byen Ilok til den italienske militære leder Livio Odescalachi som belønning for hans innsatser i slaget ved Wien og den muslimske befolkningen rømte fra byen. Innen det habsburgske riket tilhørte Ilok den administrative enheten kongeriket Slavonia, en provins som tilhørte både kongeriket Kroatia og kongeriket Ungarn. Mellom 1849 og 1868 var Slavonia habsburgsk kronland og i 1868 ble det forent med kongeriket Kroatia for å forme Kongeriket Kroatia og Slavonia. 

Ilok tilhørte monarkiet frem til den første verdenskrigens slutt og Østerrike-Ungarns oppløsning 1918, da byen kortvarig var omfattet av Slovenernes, kroatenes og serbernes stat og senere Kongeriket Jugoslavia.

17. oktober 1991 under Kroatia-krigen ble ikke-serbere fordrevet fra byen av Den jugoslaviske folkehæren og serbiske paramilitære. Husene deres ble plyndret og ødelagt og byen ble lagt underlagt Den Serbiske Republikken Krajina. Området ble i 1995 tilbakeført til Kroatia, unntatt øya Šarengrad i Donau som fremdeles okkuperes av Serbia.

Økonomi 
Ilok er det regionale sentrum for vindyrkingen. Fremfor alt blir det dyrket druesortene Traminer, Burgunder og Graševina. Vinhøsten foregår i slutten av september og begynnelsen av oktober.

Eksterne lenker 
 

Byer i Kroatia
Byer ved Donau
Kunståret 1788

Kunståret 1788 er en oversikt over hendelser, fødte og avdøde kunstnerpersonligheter i 1788.

Hendelser
Étienne Maurice Falconet blir direktør for Académie des Beaux-Arts.

Verk

Fødsler

 12. januar - Johanna Margareta Ankarcrona, svensk kunstmaler (død 1824)
 24. februar - I.C. Dahl, norsk landskapsmaler (død 1857)
 12. mars - Pierre Jean David, fransk billedhugger og gravør ("David d'Angers") (død 1856)
 14. mars - Lulu Gräfin Thürheim, østerriksk maler og forfatter (død 1864)
 5. april - Franz Pforr, engelsk kunstmaler (død 1812)
 18. april - Charles de Steuben, fransk kunstmaler som arbeidet i napoleonstiden (død 1856)
 26. juni - Carl Christian Vogel von Vogelstein, tysk kunstmaler (død 1868)
 6. august - Felix Slade, engelsk kunstsamler og grunnlegger av Slade School of Art (død 1868)
 6. september - Wilhelm von Schadow, tysk kunstmaler (død 1862)
 11. oktober - Ludwig Ferdinand Schnorr von Carolsfeld, tysk kunstmaler (død 1853)
 19. desember - Johan Fredrik von Breda, svensk portrettmaler (død 1835)
 30. desember - Edouard Pingret, fransk kunstmaler og litograf (død 1875)
ukjent dato
Michele Bisi, italiensk gravør og kunstmaler (ukjent dødsår)
John Watson Gordon, skotsk kunstmaler (død 1864)
Catharine Hermine Kølle, norsk eventyrer og kunstmaler (død 1859)
Ammi Phillips, amerikansk kunstmaler (død 1865)

Dødsfall
 13. februar - Germain-Jean Drouais, fransk kunstmaler (født 1763)
 17. februar - Maurice Quentin de La Tour, fransk portrettmaler som hovedsakelig arbeidet med pasteller innen rokokkostilen (født 1704)
 2. mars - Solomon Gessner, sveitsisk kunstmaler og poet (født 1730)
 15. juli - Jean Germain Drouais, fransk historiemaler (født 1763)
 2. august - Thomas Gainsborough, engelsk portrettmaler (født 1727)
 30. september - Matthäus Günther, tysk kunstmaler og kunster innen barokken og rokokkoen (født 1705)
 30. desember - Francesco Zuccarelli, italiensk rokokko maler, valgt inn i kunst-Accademia i Venezia 1763 (født 1702)
dato ukjent
 Carlo Bonavia – italiensk kunstmaler innen vedutamaleri (ukjent fødselsår)
 Robert Taylor, steinhugger, billedhugger og arkitekt (født )
Toriyama Sekien, vitenskapsmann og ukiyo-e kunstner innen japansk folklore (født 1712)
Min Zhen, kinesisk kunstmaler og seglskjærer født i Nanchang i Jiangxi (født 1730)

Referanser

Eksterne lenker
Longview kullkraftverk

Longview kullkraftverk er et kullkraftverk under bygging ved Maidsville i delstaten Vest-Virginia i det østlige USA. Det får en installert produksjonskapasitet på 695 MW. Utbygger er det Massachusetts-registrerte energiselskapet GenPower Co.

Anlegget skal stå ferdig i 2011. Brenselkilden blir kull fra Vest-Virginia.

Se også
 Liste over verdens største kullkraftverk

Eksterne lenker
 Beskrivelse av delstatens kullindustri med kart, utslippstall og lenker til hvert kraftverk - SourceWatch. Besøkt 6. juli 2010.
 Electric Generating Capacity 2008 – EIA, USAs energidepartement. Besøkt 6. juli 2010.

Varmekraftverk i USA
Kullkraftverk i USA
Kraftverk i Vest-Virginia
Monongalia County (Vest-Virginia)
Laramie River kullkraftverk

Anlegget må ikke forveksles med Wheatland kraftverk i Indiana.

Laramie River kraftverk  er et kullkraftverk ved Wheatland i delstaten Wyoming i det vestlige USA, beliggende 150 km nord for byen Cheyenne. Det har en installert produksjonskapasitet på 1 710 MW, fordelt på 3 like store blokker / turbiner. Operatør er energiselskapet Basin Electric Power Cooperative.

Anlegget ble bygget ut i årene omkring 1970–1972. Brenselkilden er sub-bitumenøst kull. 
Utslippene av CO2 i 2006 var totalt 15.248.626 tonn.

Se også
 Liste over verdens største kullkraftverk

Eksterne lenker
 Beskrivelse av delstatens kullindustri med kart, utslippstall og lenker til hvert kraftverk - SourceWatch. Besøkt 6. juli 2010.
 Electric Generating Capacity 2008 – EIA, USAs energidepartement. Besøkt 6. juli 2010.

Varmekraftverk i USA
Kullkraftverk i USA
Kraftverk i Wyoming
Wyodak kullkraftverk

Wyodak kullkraftverk er et kullkraftverk ved Gilette i delstaten Wyoming i det vestlige USA. Det har en installert produksjonskapasitet på 362 MW, fordelt på 1 blokker / turbiner. Operatør er energiselskapet PacifiCorp, som eies av Berkshire Hathaway.

Anlegget ble bygget ut i årene omkring 1960–1971. Brenselkilden er sub-bitumenøst kull. 
Utslippene av CO2 i 2006 var totalt 2.872.883 tonn.

Se også
 Liste over verdens største kullkraftverk

Eksterne lenker
 Beskrivelse av delstatens kullindustri med kart, utslippstall og lenker til hvert kraftverk - SourceWatch. Besøkt 6. juli 2010.
 Electric Generating Capacity 2008 – EIA, USAs energidepartement. Besøkt 6. juli 2010.

Varmekraftverk i USA
Kullkraftverk i USA
Kraftverk i Wyoming
Stanley Cavell

Stanley Cavell (født 1. september 1926 i Atlanta i Georgia, USA, død 19. juni 2018) var en amerikansk filosof. Han var professor for estetikk og General Theory of Value ved Harvard University. 

Han ble født i en jødisk familie og begynte å studere musikk og han gikk ut med en Bachelor of Arts i musikk ved Berkeley Universitet i 1947. Kort tid etter å ha blitt akseptert på Juilliard universitet, ga han opp å studere musikk og han endret studieretning til filosofi. Han studerte ved UCLA før han fullførte utdannelsen ved Harvard. 

Hans første undervisningsposisjon var ved Berkeley, men han returnerte senere til Harvard, der han ble utnevnt til professor i estetikk og General Theory of Value i 1963. For studieåret 1970-1971 var han professor på fakultet ved Senter for humanistisk ved Wesleyan University. Cavell mottok en MacArthur Fellowship i 1992. I 1997 ble han professor emeritus ved Harvard universitet.

Cavell var bosatt i Brookline, Massachusetts sammen med sin kone.

Referanser 

Filosofer fra USA
Personer tilknyttet Harvard
Personer fra Atlanta
John Ashbery

John Ashbery (født 28. juli 1927 i Rochester i New York, død 3. september 2017 i Hudson i New York, USA) var en amerikansk poet og forfatter. Han utga mer enn 20 bøker med dikt og vant nesten samtlige av de største amerikanske prisene for poesi, inkludert Pulitzer-prisen i 1976 for poesi. Han oversatte også fra fransk.

Liv og virke

Bakgrunn
Ashbery vokste opp i den nordlige del av delstaten New York. Gan var sønn av Helen (født Lawrence), biologlærer, og Chester Frederick Ashbery, gårdbruker. Han hadde oppveksten på en bondegård nær Ontariosjøen. Hans bror døde mens de begge var barn. Ashbery hadde skolegang på gutteskolen Deerfield Academy, der han leste diktere som W.H. Auden og Dylan Thomas og selv så smått begynte å dikte.

Han studerte ved Harvard University, der han ble kjent med Kenneth Koch, Frank O’Hara og James Schuyler.

Karriere
Fra midten av 1950-tallet mottok han et Fulbright Fellowship samtidig som han bodde i Frankrike. Han fungerte som kunstredaktør for den europeiske utgaven av avisa New York Herald Tribune. Samtidig oversatte han amerikanske bøker til fransk og moderne fransk litteratur til engelsk.

I denne perioden bodde han sammen med den franske poeten Pierre Martory. Etter sin hjemkomst til USA fortsatte han sin karrière som kunstkritiker for forskjellige magasiner i New York, samtidig som han jobbet i redaksjonen for ARTNews frem til 1972. Flere år senere begynte han som redaktør i avisa Partisan Review der han arbeidet frem til 1980.

I 1963 ble Ashbery kjent med reklamemannen, poeten og kunstneren Andy Warhol. De møttes for første gang på en planlagt poesilesing ved Literary Theatre i New York.

Tidlig på 1970-tallet begynte Ashbery å undervise ved Brooklyn College. En av hans studenter var poeten John Yau. På 1980-tallet flyttet han til Bard College, hvor han ble professor i språk og litteratur, en posisjon han hadde fram til 2008 da han pensjonerte seg. Siden fortsatte han å vinne flere priser for sin poesi.

Han var medlem av Akademiet av amerikanske poeter. Ashbery bodde delvis i New York og delvis i sin leilighet i Hudson i New York, som han delte med sin partner David Kermani.

Som oversetter overførte han til engelsk i særdeleshet tidlige franske modernister som Stéphane Mallarmé, Arthur Rimbaud, Pierre Reverdy, Raymond Roussel, Max Jacob, André Breton og Paul Éluard.

Referanser

Eksterne lenker 
 Dikt av John Ashbery hos PoetryFoundation.org
 The Ashbery Resource Center
 John Ashbery at EPC

Forfattere fra USA
Oversettere fra USA
Lyrikere fra USA
Personer fra Rochester
Blekkspruten Paul

Blekkspruten Paul (født 26. januar 2008 i Atlanterhavet nær Weymouth, Dorset, død 26. oktober 2010 i Oberhausen) var en blekksprut av arten Octopus vulgaris som holdt til i det offentlige akvariet Sea Life i Oberhausen i Tyskland. Paul, som iblant ble omtalt som en «synsk blekksprut» eller som et orakel, var berømt for sine påståtte evner til å forutsi resultatene av fotballkamper som  spilte. Blekkspruten Paul døde 26. oktober 2010.

I begynnelsen fikk Paul hele tiden fikk velge mellom en østers som lå i en plastbeholder med Tysklands flagg på og en med motstanderens flagg på. Paul, som sannsynligvis er født i Weymouth i England, men allerede tidlig ble flyttet over til Tyskland, begynte å «spå» allerede til EM i 2008. Der var systemet relativt enkelt, han valgte konsekvent Tyskland, og han bommet dermed i første og siste kamp. 

Siden da hadde Paul utviklet seg, og han valgte også bokser med andre flagg enn det tyske. Under VM i Sør-Afrika fikk han mye oppmerksomhet, etter som han i tur og orden valgte rett. Først valgte han Tyskland over Australia, deretter Serbia over Tyskland, så Tyskland over England, og så Tyskland over Argentina. Det ble imidlertid et oppstyr da Paul spiste østersen i beholderen med det spanske flagget på i stedet for det tyske foran semifinalen. Tyske fans kom med trusler om å lage paella av Paul. Hva verre var, hadde blekkspruten rett denne gangen også. Blekkspruten valgte imidlertid det tyske flagget i bronsefinalen og det spanske i finalen, og begge stemte.

Blekksprutens popularitet i Spania ble så stor etter s seier at Madrids zoologiske hage, godt hjulpet av pengesterke investorer, lovte store summer for å få Paul til Spania. I tillegg skal ordføreren av den spanske byen Carballiño, Carlos Montes, ha gjort Paul til æresborger av Spania.

Sannsynligheten for at Paul tar rett er i utgangspunktet svært liten, og et veddeselskap anser oddsen for de 7 kampene til å være en til 870. Blant de merkeligste reaksjonene er den til David Spiegelhalter, professor i statistikk, som anså at Paul hadde ødelagt hans livsverk fordi studenter under forelesningene hans stadig viste til Paul da han forklarte hvor liten sannsynlighet det var for å vinne på å tippe. 

Dataanalytikeren José Mérida har imidlertid påpekt at det bare trengs 178 individer for å oppnå en sannsynlighet på over 50% for at ett av individene skal gjette alle kampene riktig; og at det helt sikkert var tusener på tusener over hele verden som prøvde å gjette disse resultatene, både mennesker og dyr.

Referanser

Eksterne lenker
 BBC-side om Paul med video

Blekkspruter
Berømte dyr
VM i fotball 2010
Bačka Palanka

Bačka Palanka (serbisk kyrillisk: Бачка Паланка, slovakisk: Báčska Palanka, ungarsk: Bácspalánka, tysk: Plankenburg, tyrkisk: Küçük Hisar), er en bykommune ved Donau sør i Okrug Južna Bačka i provinsen Vojvodina nord i Serbia, på grensen til Kroatia.

Etymologi 
Navnet kommer av palisade (tysk: Palanke, fransk: panlanque, ungarsk: palánk). Under tyrkerkrigene betegnet dette en liten permanent festning som var laget av grav, mur og palisader. Flere navn på steder i Bosnia, Serbia og Makedonia viser til denne typen forsvarsverk på Balkan.

Geografi 
Byen ligger på Donaus venstre bredd, ca 45 kilometer oppstrøms fra Novi Sad. Kommunen omfatter landsbyene Obrovac, Karađorđevo (Gestüt), Tovariševo, Mladenovo, Čelarevo, Gajdobra, Nova Gajdobra, Silbaš, Parage, Despotovo og Pivnice og i tillegg to landsbyer i Okrug Srem (Neštin og Vizić).

Byen er forbundet med den kroatiske byen Ilok med en 740 meter lang bro over Donau.

Sport 
Byens fotballag er FK Bačka Bačka Palanka.

Referanser

Eksterne lenker 
 

Byer i Vojvodina
Byer ved Donau
Merete Myklebust

Merete Myklebust (født 16. mai 1973 i Ålesund) er en norsk tidligere fotballspiller. Hun spilte for Trondheims-Ørn og Spjelkavik Idrettslag. Myklebust spilte 60 kamper og scoret to mål for Norge. Hun var med på lagene som ble verdensmestere i 1995 i Sverige, og som tok bronse under sommer-OL i 1996 i Atlanta.

På klubbnivå har hun seks seriemesterskap; i 1994, 1996, 1997, 1998, 1999 og 2001, og seks norgesmesterskap; i 1994, 1995, 1996, 1997, 2000 og 2001, alle med Trondheims-Ørn.

Referanser

Eksterne lenker 
 

Norske fotballspillere
Norske damelandslagsspillere i fotball
Olympiske bronsemedaljevinnere for Norge
Medaljevinnere under Sommer-OL 1996
Deltakere for Norge under Sommer-OL 1996
Fotballspillere under Sommer-OL 1996
Fotballspillere for SK Trondheims-Ørn
Personer fra Ålesund kommune
Norgesmestere i fotball
Fødsler i 1973
Olympiske medaljevinnere i fotball
Tone Gunn Frustøl

Tone Gunn Frustøl (født 21. juni 1975 i Songdalen) er en norsk tidligere fotballspiller. Hun spilte for Asker, Sandviken, Donn og Amazon Grimstad. Frustøl spilte 32 kamper og skårte ett mål for Norge. Hun var med på lagene som ble verdensmestere i 1995 i Sverige, og som tok bronse under sommer-OL i 1996 i Atlanta.

Referanser

Eksterne lenker 
 
 Landslagsstatistikk på Fotball.no (pdf-fil)

Norske fotballspillere
Norske damelandslagsspillere i fotball
Olympiske bronsemedaljevinnere for Norge
Medaljevinnere under Sommer-OL 1996
Deltakere for Norge under Sommer-OL 1996
Fotballspillere under Sommer-OL 1996
Fotballspillere for Asker Fotball
Fotballspillere for Amazon Grimstad FK
Fotballspillere for IL Sandviken
Personer fra Songdalen kommune
Fødsler i 1975
Olympiske medaljevinnere i fotball
Kjersti Thun

Kjersti Thun (født 18. juni 1974) er en norsk tidligere fotballspiller. Hun spilte for Asker og Konnerud. Thun spilte 12 kamper og skårte ett mål for Norge, og var med på laget som tok bronse under sommer-OL i 1996 i Atlanta.

På klubbnivå ble hun norgesmester med Asker i 2000 og skåret ett mål i finalen mot Bjørnar, og i 2005 med to mål i finalen mot Team Strømmen. Hun ble seriemester og seriens toppskårer med Asker i 1999.

Referanser

Eksterne lenker 
 
 Landskampsstatistikk på Fotball.no (pdf-fil)

Norske fotballspillere
Norske damelandslagsspillere i fotball
Olympiske mestere for Norge
Olympiske bronsemedaljevinnere for Norge
Medaljevinnere under Sommer-OL 1996
Deltakere for Norge under Sommer-OL 1996
Fotballspillere under Sommer-OL 1996
Medaljevinnere under Sommer-OL 2000
Deltakere for Norge under Sommer-OL 2000
Fotballspillere under Sommer-OL 2000
Fotballspillere for Asker Fotball
Fotballspillere for Konnerud IL
Bente Kvitland

Bente Kvitland (født 23. juni 1974) er en norsk tidligere fotballspiller. Hun spilte for Trondheims-Ørn og Asker. Kvitland spilte 37 kamper og scoret ett mål for Norge og var med på laget som ble olympiske mestere i 2000 i Sydney. Hun har vunnet fem norgesmesterskap og tre seriemesterskap med Trondheims-Ørn.

Kvitland ble rangert som nummer 384 på listen over de 1000 beste idrettsutøverne i Trøndelag på avisa Nidaros sin kåring i 2020.

Referanser

Eksterne lenker 
 

Norske fotballspillere
Norske damelandslagsspillere i fotball
Olympiske mestere for Norge
Medaljevinnere under Sommer-OL 2000
Deltakere for Norge under Sommer-OL 2000
Fotballspillere under Sommer-OL 2000
Fotballspillere for Asker Fotball
Fotballspillere for SK Trondheims-Ørn
Olympiske medaljevinnere i fotball
Fehrbellin

Fehrbellin er en kommune i landkretsen Ostprignitz-Ruppin i Brandenburg i Tyskland, 60 km nordvest for Berlin og 12 km sør for Neuruppin.

Fehrbellin nærmere bestemt Hakenberg, var 18. juni Juliansk kalender/28. juniGregoriansk kalender 1675 åsted for slaget ved Fehrbellin. Slaget var del av den skånske krig mellom Sverige og Brandenburg-Preussen.

Bildegalleri

Fehrbellin og bydel Karwesee

Bydel Wustrau

Referanser

Eksterne lenker 
 

Kommuner i Brandenburg
Ingeborg Hovland

Ingeborg Hovland (født 3. oktober 1969) er en norsk tidligere fotballspiller. Hun spilte for Klepp Idrettslag. Hovland var målvakt, og spilte elleve kamper for Norge. Hun var med på laget som ble olympiske mestere i 2000 i Sydney.

Referanser

Eksterne lenker 
 
 Landslagsstatistikk på Fotball.no (pdf-fil)
 Medaljevinnere i OL på Olympic.org

Norske fotballspillere
Norske damelandslagsspillere i fotball
Olympiske mestere for Norge
Medaljevinnere under Sommer-OL 2000
Deltakere for Norge under Sommer-OL 2000
Fotballspillere under Sommer-OL 2000
Fotballspillere for Klepp IL
Norgesmestere i fotball
Fødsler i 1969
Olympiske medaljevinnere i fotball
Silje Jørgensen

Silje Jørgensen (født 5. mai 1977 Kristiansand) er en norsk tidligere fotballspiller. Hun spilte for Klepp Idrettslag. Jørgensen spilte 42 kamper og skårte to mål for Norge, og ble olympisk mester i 2000 i Sydney.

Referanser

Eksterne lenker 
 
 Landslagsstatistikk på Fotball.no

Norske fotballspillere
Norske damelandslagsspillere i fotball
Olympiske mestere for Norge
Medaljevinnere under Sommer-OL 2000
Deltakere for Norge under Sommer-OL 2000
Fotballspillere under Sommer-OL 2000
Fotballspillere for Klepp IL
Personer fra Kristiansand kommune
Olympiske medaljevinnere i fotball